Godebert von Plettenberg
Godebert von Plettenberg oli Liivi ordu rüütelvend 15. sajandil. Godeberti isa nimi oli tõenäoliselt Heidenreich, ema nimi pole teada. Ta pärines Kölni peapiiskopkonna alalt Vestfaalist, võimalik, et Hovestadtist Soesti lähedalt. Tema isa ja ka teised sugulased olid Kölni peapiiskopi teenistuses. Mitmed tema suguvõsa liikmed astusid temaga sarnaselt kas Saksa või Liivi ordu liikmeks, neist tuntuim oli Liivi ordumeister Wolter von Plettenberg. Godebert saabus Liivimaale 15. sajandi esimesel poolel. 1442. aastal on teda märgitud ordurüütlina Riias, 1451 aga Põltsamaal. Võimalik, et samal ajal Liivimaal tegutsenud Konrad ja Hermann von Plettenberg olid tema vennad.